《赠蔡君谟赴漳南幕》
宋代·葛密

藻思旧传青管梦，哲科新试碧鸡才，
乍依仲宝莲花幕，更下温郎玉镜台。

作者简介：葛宫弟，江阴人。以进士为光州推官。豪民李新杀人，嫁其罪于邑民葛华，且用华之子为证。狱具，密得其情，出之。法当赏，密白州使勿言。仕至太常博士。天性恬靖，年五十，忽上章致仕，姻党交止之，笑曰：“俟罪疾、老死不已而休官者，安得有余裕哉。”即退居，号草堂逸老，年八十四乃终。平生为诗慕李商隐，有西昆高致。